OpenLLM-France/wikimedia huggingface dataset:
# Mont Roundtop

El mont Roundtop (en anglès mount Roundtop) és un estratovolcà que s'eleva fins al 1.900 msnm. Es troba a les illes Aleutianes, a l'illa Unimak, a l'estat dels Estats Units d'Alaska. La seva última erupció va ser en algun moment entre fa 9.100 i 10.000 anys. Va ser anomenat "Dome" per primera vegada el 1897 peltinent comandant J. F. Moser, de la U.S. Navy. El 1902 va ser anomenat "Round Top" per l'U.S. Coast and Geodetic Survey. El veí Isanotski Peaks, es troba 9 km a l'oest-sud-oest.

## Referències

* ↑ «Roundtop Mountain». Geographic Names Information System, Servei Geològic dels Estats Units. [Consulta: September 23, 2019].
* ↑ «Roundtop - Historic eruptions». www.avo.alaska.edu. [Consulta: 21 agost 2019].
* ↑ «Roundtop Mountain (Aleutians) - Peakbagger.com». [Consulta: 12 octubre 2021].
# Streptoperas

Streptoperas és un gènere de papallones nocturnes de la subfamília Drepaninae.

## Taxonomia

* Streptoperas luteata Hampson, 1895
* Streptoperas crenelata Swinhoe, 1902

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Streptoperas» (en anglès). The Global Lepidoptera Names Index. Natural History Museum, 2003.
# Adam Oehlenschläger

Adam Oehlenschläger (Copenhaguen, 14 de novembre de 1779 - Copenhaguen, 20 de gener de 1850),nom complet Adam Gottlob Oehlenschläger, fou un poeta i escriptor nascut a Dinamarca. Va introduir el romanticisme en la literatura danesa.
Oehlenschläger començà provant sort com a actor. Va fracassar i es va decidir a estudiar dret, carrera que aviat va abandonar per dedicar-se a la literatura. La seva obra La banya daurada es considera l'inici del romanticisme en la literatura danesa.
En 1805 va emprendre un viatge per Europa. De les seves experiències van néixer sis poemes èpics. Al seu retorn a 1810 fou aclamat com el millor poeta danès i va rebre diversos premis.
En 1810 es va casar i va treballar durant vint anys fent classes a la Universitat de Copenhaguen. En 1829 va ser coronat com a "rei de la poesia nòrdica" a la catedral de Lund, Suècia.
La seva obra és molt extensa i abasta la poesia, el teatre i la prosa. Entre les seves obres cal destacar el drama Axel i Valborg de 1807 i els poemes Helge de 1814 la Saga de Hroar de 1817 i Hrolf Krage de 1828. Les seves fonts d'inspiració van ser Goethe, Fichte i Friedrich Schelling. Ell mateix va servir d'inspiració a autors com Henrik Ibsen.
És l'autor de la cançó "Der er et yndigt land" ("Hi ha una bella terra") que s'ha convertit en l'himne nacional de Dinamarca.

## Referències

* ↑ «Adam Oehlenschläger». Gran Enciclopèdia Catalana. Barcelona: Grup Enciclopèdia Catalana.
# Pierre Richard Bruny

Pierre Richard Bruny (Port-au-Prince, 6 d'abril de 1972) fou un futbolista haitià de la dècada de 2000.
Fou 89 cops internacional amb la selecció d'Haití.
Pel que fa a clubs, destacà a Don Bosco FC i Joe Public FC.

## Referències

* ↑ CONCACAF Championship, Gold Cup 2002 - Full Details - RSSSF
* ↑ CONCACAF Championship, Gold Cup 2007 - Full Details - RSSSF
* ↑ FIFA matches Arxivat 2013-07-01 a Wayback Machine. - FIFA.com
* ↑ Pierre Richard Bruny a National-Football-Teams.com (anglès)
# Minivet rosat

El minivet rosat (Pericrocotus roseus) és una espècie d'ocell de la família dels campefàgids (Campephagidae).

## Hàbitat i distribució

Habita boscos i ciutats als Himàlaies, des de l'est de l'Afganistan, nord del Pakistan i nord de l'Índia, sud de la Xina, Myanmar i nord-oest del Vietnam.

## Referències

* ↑ «Minivet rosat». Cercaterm. TERMCAT, Centre de Terminologia. Rev. 20/02/2021(català)
# Fabio Wibmer

Fabio Wibmer (districte de Lienz, 30 de juny de 1995) és un ciclista i youtuber austríac especialista en bicitrial i descens de BTT. És conegut pels seus vídeos urbans comparables als de Danny MacAskill. Va ser campió nacional de descens de BTT el 2016.

## Referències

* ↑ «Fabio Wibmer: Wer ist dieser verrückte Biker überhaupt?» (en alemany), 18-09-2019. Arxivat de l'original el 2019-12-06. [Consulta: 20 maig 2023].
* ↑ «Fabio Wibmer macht Köln, Hamburg und Berlin zu seinem Spielplatz» (en alemany). [Consulta: 20 maig 2023].
* ↑ «Fabio Wibmer - Red Bull Athlete Profile». redbull.com. Red Bull GmbH. [Consulta: 28 abril 2021].
* ↑ «EN VIDEO - L’impressionnante descente à vélo des escaliers de la Butte Montmartre» (en francès). [Consulta: 20 maig 2023].
* ↑ «La nueva bici de Trial Canyon de Fabio Wibmer» (en castellà), 24-01-2020. [Consulta: 27 setembre 2022].
# Junta Nacional de Seguretat en el Transport

La Junta Nacional de Seguretat en el Transport (en anglès: National Transportation Safety Board; acrònim: NTSB) és una organització independent del Govern dels Estats Units que es dedica a la investigació d'accidents automobilístics, d'aviació i marins en aquest país. El Congrés dels Estats Units li ha encarregat que investigui tots els accidents de l'aviació civil dins dels Estats Units, així com accidents significatius en altres mitjans de transport. També està encarregada d'investigar els casos de substàncies perilloses que alliberen els mitjans de transport. La seu de la NSTB és a Washington DC.

## Vegeu també

* Comissió d'Investigació d'Accidents i Incidents d'Aviació Civil

## Enllaços externs

* Junta Nacional de Seguretat en el Transport (anglès)
# Full Dominical d'Igualada

Full Dominical d'Igualada (1903 →) és una publicació religiosa setmanal que va començar a editar-se a Igualada l'any 1903.

## Descripció

Va començar a sortir el 23 d'agost de 1903 i està en curs de publicació.
Durant tots aquests anys el títol ha tingut amb diverses variants: Hoja Dominical de Igualada, Fulla Dominical d'Igualada i Full Dominical d'Igualada, que és el genèric per a aquest tipus de publicació. També el subtítol ha canviat: «Dedicada a fomentar la pietat en les famílies cristianes» (entre el núm. 231 i el 774), «Suplemento de Hoja Diocesana» (entre el núm. 2845 i el 3501) i «Suplement de Full Diocesà» (a partir del núm. 3502).
És la publicació periòdica local que ha tingut una vida més llarga. Des del primer número i fins al 3696 (desembre 1977) es va imprimir a la impremta Poncell. Ha tingut entre dues i quatre pàgines, excepte alguns números extraordinaris, com en la festa del Sant Crist d'Igualada o de la Immaculada, que en tenien més.

## Continguts

És un butlletí informatiu de les activitats religioses de les esglésies locals i acostumava a donar una estadística parroquial (baptismes, matrimonis i defuncions). També hi havia articles de reflexió o comentaris de l'Evangeli.
Durant la Guerra Civil no va sortir i es va reprendre la publicació el tercer diumenge de juny de 1939, amb el núm. 1722 i en castellà. Aleshores deien «... por eso ha reaparecido HOJA DOMINICAL. No es una hoja religiosa más, destinada a satisfacer las menudas exigencias de una piedad fácil. Es algo más. Nuestra noble ambición, es que sea nuestra hoja el portaestandarte de la fe religiosa en Igualada. Que sea en la HOJA donde encuentren eco las sugerencias para la buena marcha de la vida religiosa local...».
Els redactors solien ser els rectors de les parròquies i algunes vegades hi havia articles signats per Francesc M. Colomer, Antoni Malats, Gabriel Castellà i Raich, Gabriel Auguet, Genís Padrós, etc.

## Referències

* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 130-136.
* ↑ «Nuestro ideal». Full Dominical d'Igualada, 1722, 01-06-1939.
# Cabdill pit-roig

El cabdill pit-roig (Poecilotriccus russatus) és una espècie d'ocell de la família dels tirànids (Tyrannidae) que habita els boscos de l'extrem sud de Veneçuela i l'adjacent nord del Brasil.

## Referències

* ↑ «Cabdill pit-roig». Cercaterm. TERMCAT, Centre de Terminologia. Rev. 16/01/2020 (català)
# Minivet flamíger

El minivet flamíger (Pericrocotus flammeus) és una espècie d'ocell de la família dels campefàgids (Campephagidae).

## Hàbitat i distribució

Habita els boscos del sud-oest de l'Índia i Sri Lanka.

## Referències

* ↑ «Minivet flamíger». Cercaterm. TERMCAT, Centre de Terminologia. Rev. 20/02/2021(català)
# Pterocryptis indicus

Pterocryptis indicus és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 25,3 cm de llargària total.

## Distribució geogràfica

Es troba a Arunachal Pradesh (Índia).

## Referències

* ↑ uBio (anglès)
* ↑ Peters W. (C. H.) 1861. Über zwei neue Gattungen von Fischen aus dem Ganges. Monatsb. Akad. Wiss. Berlin 1861. 712-713.
* ↑ BioLib (anglès)
* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Datta, A. K., R. P. Barman & K. C. Jayaram. 1987. On a new species of Kryptopterus (Pisces: Siluroidea, family: Siluridae) from Namdapha Wildlife Sanctuary, Arunachal Pradesh, India. Bulletin of the Zoological Survey of India. v. 8 (núms. 1-3): 29-31.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Joulupukki

Joulupukki és una figura de Nadal finlandesa. El nom joulupukki significa literalment "cabra de Nadal" o " cabra de Yule" en finès; la paraula pukki prové de l'arrel teutònica bock, que és un cognat del català "boc". La figura és un antic costum escandinau i es combina sovint amb el Pare Noel.

## Orígens i descripció

El Joulupukki era originàriament una tradició pagana. El Joulupukki també pot ser un home convertit en un home cabra la vigília de Nadal (tal com es mostra al Nadal de Peter i Lotta d'Elsa Beskow). Avui, en algunes parts de Finlàndia, persisteix el costum de les persones que actuen amb disfresses de cabra a canvi de les restes del menjar nadalenc. L'intèrpret tradicionalment és un home gran, que s'anomena nuuttipukki.
Acostuma a portar túniques vermelles càlides, però amb una banda ampla de blau prop de la pell, utilitza un bastó i viatja en un trineu arrossegat per una sèrie de rens (que no volen, a diferència de l'equip de Pare Noel). A Lapònia, munta en una pulkka, en lloc d'un trineu. La popular cançó de vacances " Rudolph el Petit Cérvol ", en la seva traducció finlandesa, Petteri Punakuono, ha portat a l'acceptació general de Rudolph a Finlàndia com el ren principal de Joulupukki. Sovint s'esmenta que Joulupukki tenia una dona, Joulumuori (" Vella Dama de Nadal "), però la tradició diu poc d'ella.

## L'altra cara de Joulupukki

Els pagans solien tenir festes per honrar el retorn del sol i alguns creuen que Joulupukki és la forma més antiga del Pare Noel actual. Alguns pensaven que la cabra de Yule era una criatura lletja i espantava els nens, mentre que altres creuen que era una criatura invisible que ajudava a preparar-se per a les Festes de Jul.
La majoria dels teòrics creuen que quan el cristianisme va començar a incorporar maneres paganes a les seves festes per justificar l'acció, van fusionar la figura pagana amb Sant Nicolau per crear Santa Claus.
Els programes de ràdio populars des de l'any 1927 probablement van tenir una gran influència a l'hora de reformar el concepte amb la disfressa semblant al Pare Noel, el ren i el Korvatunturi com a habitatge. Com que realment hi ha rens a Finlàndia i els finlandesos viuen al nord, la popular història americana va arrelar a Finlàndia molt ràpidament.
El finlandès Joulupukki rep més de 500.000 cartes de més de 200 països cada any. La majoria de cartes provenen de la Xina, Polònia i Itàlia.
Joulupukki és un personatge destacat de Rare Exports, una pel·lícula basada en els curts guardonats de Jalmari Helander.

## Referències

* ↑ «Santa in Finland, Where Marketing Triumphs Over Geography». The New York Times, December 20, 2017.
* ↑ «Illustration d'Elsa Beskow». Centerblog, 29-10-2014.
* ↑ «Nuutipukit käyvät kohta matkaan». , 28 December 2010. Arxivat 7 April 2019$^{[Datemismatch]}$ a Wayback Machine. «Còpia arxivada». Arxivat de l'original el 2019-04-07. [Consulta: 14 gener 2023].
* ↑ «Joulupukki saa mykistävät määrät postia - Suomesta tulee vasta viidenneksi eniten kirjeitä». www.iltalehti.fi.

## Vegeu també

* Cabra de Yule
* Krampus
# Torre Fernández

La Torre Fernández és una obra eclèctica de Cerdanyola del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Torre de planta quadrangular amb un gran jardí. Consta de planta baixa i un pis. L'estructura de l'edifici és de tipus simple, amb volum cúbic, façanes simètriques i obertures allindades, l'emmarcat dels quals és esglaonat a la planta i amb volutes al pis. La remodelació efectuada a inicis de segle li aportà fonamentalment una decoració clàssica estilitzada. El tractament de la façana d'accés és una bona mostra d'aquesta decoració clàssica (ús de pilastres, capitells jònics, frontó circulars, etc.).

## Història

Edifici bastit l'any 1900 que fou remodelat l'any 1920 mitjançant la utilització d'elements decoratius del vocabulari clàssic. (Datació per font).

## Referències

* 1 2 «Torre Fernández». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].

## Enllaços externs

* Torre Fernández Arxivat 2016-03-03 a Wayback Machine., fitxa del catàleg de l'Ajuntament
# Casau de Lairiça

Casau de Lairiça (francès Cazaux-Layrisse) és un municipi occità de Gascunya, situat al departament de l'Alta Garona i a la regió d'Occitània.

## Referències

* ↑ Toponímia occitana
# Cabdill reial atlàntic

El cabdill reial atlàntic (Onychorhynchus swainsoni) és una espècie d'ocell de la família dels titírids (Tityridae). Es troba al llarg del litoral de la costa est del Brasil, des de l'estat de Paraná fins al sud de l'estat de Bahía. Els seus hàbitats són els boscos tropicals i subtropicals de frondoses humits i de l'estatge montà, així com els cursos d'aigua i pantans tropicals Està amenaçat per la destrucció del seu hàbitat original: la degradació i fragmentació de la mata atlàntica. El seu estat de conservació es considera vulnerable.
Té un característic plomall al cap en forma de ventall, que al desplegar-se mostra plomes escarlata, negres i blaves en el mascle i grogues, negres i blaves en la femella.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «cabdill reial atlàntic». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 452. ISBN 978-84-16728-37-4.
* 1 2 BirdLife International. «Atlantic Royal Flycatcher. Onychorhynchus swainsoni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
* ↑ Sample, R., B. Shackelford, and R. Kannan (2020). Royal Flycatcher (Onychorhynchus coronatus), versió 1.0. In Birds of the World (T. S. Schulenberg, Editor). Cornell Lab of Ornithology, Ithaca, NY, USA. Consulta 8 Setembre 2021
# Plainedge

Plainedge és una concentració de població designada pel cens dels Estats Units a l'estat de Nova York. Segons el cens del 2000 tenia 9.195 habitants.

## Demografia

Segons el cens del 2000, Plainedge tenia 9.195 habitants, 3.028 habitatges, i 2.458 famílies. La densitat de població era de 2.482,7 habitants per km².
Dels 3.028 habitatges en un 35,8% hi vivien nens de menys de 18 anys, en un 68,9% hi vivien parelles casades, en un 9,6% dones solteres, i en un 18,8% no eren unitats familiars. En el 15,5% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,03 i el nombre mitjà de persones que vivien en cada família era de 3,36.
Per edats la població es repartia de la següent manera: un 24,7% tenia menys de 18 anys, un 6,3% entre 18 i 24, un 30,8% entre 25 i 44, un 22,4% de 45 a 60 i un 15,7% 65 anys o més.
L'edat mediana era de 38 anys. Per cada 100 dones de 18 o més anys hi havia 89,9 homes.
La renda mediana per habitatge era de 67.560 $ i la renda mediana per família de 75.588 $. Els homes tenien una renda mediana de 55.091 $ mentre que les dones 35.960 $. La renda per capita de la població era de 25.752 $. Entorn de l'1,7% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plainedge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Plainedge». American Fact Finder. Oficina del Cens dels Estats Units, 12-01-2010.
# Minivet ventreblanc

El minivet ventreblanc (Pericrocotus erythropygius) és una espècie d'ocell de la família dels campefàgids (Campephagidae).

## Hàbitat i distribució

Habita zones amb matoll, praderies i sabanes de l'Índia peninsular a les regions àrides des de l'est de Punjab, est de Rajasthan i Gujarat cap a l'est fins al sud-oest de Bihar i cap al sud fins Mysore.

## Referències

* ↑ «Minivet ventreblanc». Cercaterm. TERMCAT, Centre de Terminologia. Rev. 20/02/2021(català)
# Pseudo-aleatori

Pseudo-aleatori, en ciències de la computació, se'n diu d'un procés que sembla aleatori però no ho és. Les seqüències pseudo-aleatòries exibeixen una estadística aleatòria malgrat estar generades per processos deterministics. Els processos pseudo-aleatoris són més senzills de generar que els aleatoris, i a més tenen el benefici que es poden reproduir exactament tants cops com es vulgui, la qual cosa permet assajar i reparar els algorismes de programari.<

## Aplicacions

* Encriptació de dades.
* Disseny de jocs d'ordinador.
* Mostreig estadístic.
* Simulació de sistemes.

## Referències

* ↑ «What is pseudo-random number generator (PRNG)? - Definition from WhatIs.com» (en anglès). WhatIs.com, 13-10-2017.
* ↑ Haahr, Mads. «RANDOM.ORG - Introduction to Randomness and Random Numbers» (en anglès). https://www.random.org.+[Consulta: 13 octubre 2017].
* ↑ Rivat, J.; Sárközy, András. On Pseudorandom Sequences and Their Application (en anglès). https://link.springer.com/.+ Springer, Berlin, Heidelberg, 2006, p. 343–361. DOI 10.1007/11889342_19. ISBN 9783540462446.
# Josep Ribelles i Felip

* No s'ha de confondre amb Josep Ribelles Comín.
Josep Ribelles i Felip (José Ribelles y Helip o Felip en castellà) (València, 1778-Madrid, 1835) va ser un pintor i gravador espanyol.
Va nàixer a València, on es va formar al costat de son pare, el també pintor Josep Ribelles. D'estil neoclàssic, va continuar els seus estudis a la Reial Acadèmia de Belles Arts de Sant Carles de València, on va conèixer Vicent López i Portaña, de qui va ser deixeble. En 1799 va arribar a Madrid, on va ser acadèmic de la Reial Acadèmia de Belles Arts de San Fernando el 1818.
Se li han atribuït els dibuixos per als quatre gravats calcogràfics realitzats per Tomás López Enguídanos sobre l'alçament del 2 de maig a Madrid, dels quals va firmar els dibuixos d'una segona impressió gravada per Alejandro Blanco y Asensio.
* Retrat de Mariano Querol
* Isidoro Máiquez en el papel de Otelo, litografia al Museu del Romanticisme

## Referències

* ↑ Demange, Christian, El Dos de Mayo. Mito y fiesta nacional (1808-1958), Madrid, Marcial Pons, 2004, ISBN 84-95379-73-2 p. 103
* ↑ Linés Viñuales, Carmen. «La pieza del mes… Isidoro Máiquez en el papel de Otelo e Isidoro Máiquez en el papel de Óscar, hijo de Ossián. Litografías de José Ribelles y Helip (Sala XVIII. Literatura y Teatro)» (en espanyol). Museo del Romanticismo, Març 2010. [Consulta: 15 desembre 2015].

## Enllaços externs

* «Ribelles y Helip, José» en l'Enciclopedia del Museo del Prado.
* Ribelles y Helip, José en la Col·lecció del Museu del Prado.
* Obres digitalizades de Josep Ribelles en la Biblioteca Digital Hispánica de la Biblioteca Nacional de España
# Cap de l'Ovella

El Cap de l'Ovella és una muntanya de 2.541 metres d'altitud del terme municipal d'Alins, a la comarca del Pallars Sobirà, al límit amb la parròquia de la Massana, d'Andorra.
És a llevant del poble pallarès de Tor i al nord-oest de l'andorrà de Pal, al sud-oest del Pic de Port Negre, on es troben els remuntadors de la pista d'esquí de Pal-Arinsal.
# Cal Bajona

Cal Bajona és una masia situada al municipi de Guixers, a la comarca catalana del Solsonès.

## Referències

* ↑ «Centre BTT Solsonès — Vall de Lord».
# Colombier

«Colombier» té aquests significats:
* Colombier (Alt Saona), municipi francès al departament d'Alt Saona
* Colombier (Allier), municipi francès al departament d'Allier
* Colombier (Costa d'Or), municipi francès al departament de Costa d'Or
* Colombier (Dordonya), municipi francès al departament de Dordonya
* Colombier (Loira), municipi francès al departament de Loira
* Colombier (Neuchâtel), municipi francès al departament de Neuchâtel
* Colombier-en-Brionnais, municipi francès al departament de Saona Loira
* Colombier-Fontaine, municipi francès al departament de Doubs
* Colombier-le-Cardinal, municipi francès al departament de l'Ardecha
* Colombier-le-Jeune, municipi francès al departament de l'Ardecha
* Colombier-le-Vieux, municipi francès al departament de l'Ardecha
* Colombier-Saugnieu, municipi francès al departament del Roine
* Coll de Grand Colombier, collada al massís del Jura
* Saint-Maurice-Colombier, municipi francès al departament de Doubs
* Théâtre du Vieux-Colombier, sala d'espectacles a la ciutat de París
# Minivet mandarí

El minivet mandarí (Pericrocotus solaris) és una espècie d'ocell de la família dels campefàgids (Campephagidae).

## Hàbitat i distribució

Habita el bosc obert de les muntanyes des del nord i est de l'Índia, cap a l'est, a través de Myanmar (excepte el centre) fins al sud-est de la Xina, Hainan i Taiwan. Cap al sud localment a l'ample del Sud-est Asiàtic fins Sumatra i nord de Borneo.

## Taxonomia

Les poblacions meridionals, a l'oest de Malàisia, oest de Sumatra i nord de Borneo, són de vegades considerades una espècie diferent:
* minivet muntanyenc (Pericrocotus montanus).

## Referències

* ↑ minivet mandarí«Minivet mandarí». Cercaterm. TERMCAT, Centre de Terminologia. Rev. 20/02/2021(català)
* ↑ minivent muntanyenc«Minivet mandarí». Cercaterm. TERMCAT, Centre de Terminologia. Rev. 20/02/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman et GM Kirwan. 2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Publi Furi (cavaller)

Publi Furi (en llatí: Publius Furius) va ser un cavaller romà que va rebre terres a la comarca de Faesulae de mans de Sul·la cap a l'any 80 aC. Després va ser un dels implicats en la conspiració de Catilina l'any 63 aC, segons diuen Ciceró i Sal·lusti.

## Referències

* ↑ Ciceró. Catilinàries, III, 6
* ↑ Sal·lusti. La conjuració de Catilina, 50
* ↑ Smith, William (ed.). «Furius». A Dictionary of Greek and Roman biography and mythology. [Consulta: 7 desembre 2023].